        ROMÂNIA
JUDEȚUL IALOMIȚA
 

CONSILIUL LOCAL CĂZĂNEȘTI
SECRETAR GENERAL U.A.T.
Nr.7009/09.11.2022
PROCES  VERBAL
privind sinteza dezbaterilor ședinței extraordinare a 
Consiliului Local Căzănești convocat de îndată pentru data de 09.11.2022
       Încheiat astăzi, 09.11.2022, în cadrul şedinţei extraordinare,  a Consiliului Local al oraşului Căzăneşti desfășurată începând cu ora 14.00 în sala de ședințe din incinta Serviciului Public Comunitar Local de Evidență a Persoanelor Căzănești, Aleea Parcului nr.4.
     Proiectul ordinii de zi este cuprins în  Dispoziţia de convocare nr.  388 / 07 .11.2022. 
     Proiectul ordinii de zi cuprinde următoarele materiale :
     1. Aprobarea ordinii de zi a ședinței extraordinare a Consiliului Local Căzănești convocat de îndată pentru data de 09.11.2022;
2.PROIECT DE HOTĂRÂRE nr. 89 din 07.11.2022 privind implementarea  proiectului de investiții „Înființarea și dotarea centrelor de colectare prin aport voluntar în localitățile Căzănești, Andrășești ,Gheorghe Lazăr, Gura Ialomiței din județul Ialomița”în cadrul apelului de proiecte cu titlul PNRR/2022/C3/S/I.I.A. Componenta C3-Managementul deșeurilor,investiția 11„Dezvoltarea,modernizarea și completarea sistemelor de management integral al deșeurilor municipale la nivel de județ sau nivel de orașe/comune” subinvestiția I.1 A Înființarea de centre de colectare prin aport voluntar din Planul Național de Redresare și Reziliență ( PNRR)  ; 
            Inițiator:Primarul orașului Căzănești
     Comisiile de specialitate cărora le-a fost trimis spre avizare proiectul de hotărâre-
     Comisia pentru probleme juridice,apărarea ordinii și liniștii publice,disciplină,minorități,relații cu  sindicatele,ONG-uri,agenți economici și alte organizații
     Comisia pentru amenajarea teritoriului,urbanism,administrarea domeniului public și privat,patrimoniu,agricultură și protecția mediului înconjurător,fonduri europene,IT-comunicare
 online
3. PROIECT DE HOTĂRÂRE nr.90 din 07.11.2022 privind darea în folosință gratuită către Asociația de Dezvoltare Intercomunitară ECOO 2009 a unui teren situat în orașul Căzănești ;
                 Inițiator – Primarul orașului Căzănești  
Comisiile de specialitate cărora le-a fost trimis spre avizare proiectul de hotărâre-
 Comisia pentru probleme juridice,apărarea ordinii și liniștii publice,disciplină,minorități,
   relații cu sindicatele,ONG-uri,agenți economici și alte organizații
 Comisia pentru amenajarea teritoriului,urbanism,administrarea domeniului public și privat,patrimoniu,agricultură și protecția mediului înconjurător,fonduri europene,IT-comunicare
 online
     Sunt prezenţi membrii Consiliului Local : 
       BĂETU ELENA - preşedinte de şedinţă      
      ANDRONACHE RODICA VIORICA                                                           DRĂGOI OCTAVIAN
      DIMA NICOLETA                                                                                        GRIGORESCU ADRIAN
      MOICEANU ALEXANDRU                                                                         ANGHEL DĂNUȚ
       MOISE VICTOR                                                                                          IGNAT GEORGETA
     MIHALCEA IONEL ADRIAN                                                                       DIMA AUREL      
      VLAD ADRIAN                                                                                            MELEACĂ VASILE
Sunt prezenți 13 consilieri locali.
Ședința este înregistrată.        
La ședință mai participă ,Primarul orașului Căzănești,dl.Stelian Traian, funcționari din cadrul aparatului de specialitate al primarului.Invitat dl.Potor Alexandru, având funcția de administrator al județului Ialomița.
   Preşedintele de şedinţă ,dna.consilier local Băetu Elena  ,declară deschise lucrările şedinţei.Ședința este legal constituită .
 ( 1 ) - Președintele de ședință prezintă și supune spre aprobare proiectul ordinii de zi .
          Se aprobă cu 13 voturi „pentru”- unanimitate
 (2) PROIECT DE HOTĂRÂRE nr. 89 din 07.11.2022 privind implementarea  proiectului de investiții „Înființarea și dotarea centrelor de colectare prin aport voluntar în localitățile Căzănești, Andrășești ,Gheorghe Lazăr, Gura Ialomiței din județul Ialomița”în cadrul apelului de proiecte cu titlul PNRR/2022/C3/S/I.I.A. Componenta C3-Managementul deșeurilor,investiția 11„Dezvoltarea,modernizarea și completarea sistemelor de management integral al deșeurilor municipale la nivel de județ sau nivel de orașe/comune” subinvestiția I1 A Înființarea de centre de colectare prin aport voluntar din Planul Național de Redresare și Reziliență ( PNRR)  ; 
Este invitat să ia cuvântul dl.Potor Alexandru, pentru a explica și a oferi detalii în legătură cu proiectul Asociației de Dezvoltare Intercomunitară.
dl.Potor Alexandru, explică faptul că localitatea Grindu nu s-a retras din proiect, dar Instituția Prefectului a avut neclarități în legătură cu situația juridică a terenului pus la dispoziția ADI ECOO 2009 de către comuna Grindu.Urmează ca această situație să se clarifice.Precizează dl.Potor că s-a încercat o discuție cu Autoritatea de Management a proiectului.Soluția a fost ca toate celelalte consilii locale partenere să adopte o hotărâre de îndreptare.
În continuare dl.Potor oferă detalii despre proiect: posibilitatea autorităților locale de a scăpa de diferite tipuri de deșeuri,astfel, vor fi preluate deșeuri de tipul textilelor, materialelor de construcție,deșeuri periculoase,electrice și electrocasnice mici,vor fi containere pentru sticlă, pentru anvelope, pentru cadavre de animale .Cadavrele de animale vor fi incinerate.Ideea acestui proiect este de a greva bugetele locale de gestiunea diferitelor tipuri de deșeuri.Aceste centre de colectare sunt greu de gestionat fără aportul Consiliului județean, deoarece timp de 5 ani nu vor fi taxate.
Specifică dl.Potor că în județ, se vor înființa în total 13 astfel de centre de colectare prin aport voluntar, care după termenul de 5 ani, vor putea fi preluate de autoritățile publice locale,ce vor decide în consecință.
dl.consilier local Anghel Dănuț, afirmă că este de apreciat inițiativa unui astfel de proiect.Dorește să știe ce se întâmplă în cazul cadavrelor de animale pe timp de vară.
Răspunde dl.Potor Alexandru, că sunt asigurate containere frigorifice.
dl.consilier local Anghel Dănuț,întreabă dacă se ia în calcul aducerea unei mașini de concasare pentru deșeurile din demolări.
Răspunde dl.Potor Alexandru ,că s-a prevăzut un container foarte mare,iar dacă este cazul ,la solicitare ,containerul poate fi transportat la locul unde se demolează.Adaugă dl.Potor, că se preconizează înființarea unui centru de colectare unic, dotat cu echipamentele și utilajele necesare,centru logistic care vor prelua deșeurile din construcții.Municipiul Slobozia a achiziționat deja în acest scop, un teren în suprafață de 5 ha. 
dl.ing.Nedu Marin, dorește să știe dacă, este suficientă suprafața de 2500 mp pentru centrul de colectare.
dl.Potor Alexandru, spune că vor fi ridicate containerele pe măsură ce se vor umple.
Dna.consilier local Băetu Elena,întreabă ce se întâmplă după 5 ani cu aceste centre.
Răspunde dl.Potor Alexandru, că ele vor putea fi preluate de primării sau ,în funcție de decizia autorităților locale, rămân la Asociația de Dezvoltare Intercomunitară.
dl.consilier local Vlad Adrian,dorește să știe când va fi funcțional centrul de colectare.
Oferă detalii dl.Potor Alexandru, precizând etapele proiectului,respectiv , depunerea proiectului până la data de 17 noiembrie,organizarea licitației pentru infrastructură anul viitor.Se estimează că centrele vor fi funcționale peste o perioadă de 2 ani.
dl.consilier local Grigorescu Adrian, se adresează dlui.Potor Alexandru, cu întrebarea vizând termenul de la care vor fi socotiți cei 5 ani.
Răspunde dl.Potor Alexandru , că vor si calculați 5 ani de la deschiderea centrului de colectare prin aport voluntar.
Președintele de ședință,dna.consilier local Băetu Elena supune la vot proiectul de hotărâre.
Voturi„pentru” – 13 voturi-unanimitate
3. PROIECT DE HOTĂRÂRE nr.90 din 07.11.2022 privind darea în folosință gratuită către Asociația de Dezvoltare Intercomunitară ECOO 2009 a unui teren situat în orașul Căzănești ;
Nu sunt consemnate discuții pentru proiectul de hotărâre aflat în dezbatere.
Se supune la vot.
Rezultatul votului – 13 voturi„pentru” – unanimitate
Președintele de ședință constată că nu mai sunt probleme de discutat și declară închise lucrările ședinței.
Drept pentru care s-a încheiat prezentul proces verbal într-un singur exemplar.   
        PREŞEDINTE DE ŞEDINŢĂ                                                      p. SECRETAR GENERAL U.A.T.

